Ir-Regolament tal-Kunsill (KE) Nru 2432/2001
ta' l-20 ta' Novembru 2001
li jemenda u jaġġorna r-Regolament (KE) Nru 1334/2000 li jistabbilixxi reġim Komunitarju għall-kontroll ta' esportazzjoni ta' oġġetti u teknoloġija b'żewġ użi
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunitá Ewropea, u partikolarment l-Artikolu 133 tiegħu,
Wara li kkunsidra l-proposta mill-Kummissjoni,
Billi:
(1) Taħt ir-Regolament (KE) Nru 1334/2000 [1], oġġetti b'żewġ użi (inklużi s-software u t-teknoloġija) għandhom jiġu kkontrollati b'mod effettiv meta dawn jiġu esportati mill-Komunitá.
(2) Sabiex l-Istati Membri u l-Komunitá jkunu jistgħu jaderixxu ma' l-irbit internazzjonali tagħhom, l-Anness I tar-Regolament (KE) Nru 1334/2000 jistabbilixxi l-lista komuni ta' oġġetti u teknoloġija b'żewġ użi msemmija fl-Artikolu 3 ta' dak ir-Regolament li jimplementa kontrolli fuq oġġetti u teknoloġija b'żewġ użi miftiehma internazzjonalment inklużi l-Arranġament Wassenaar, Ir-Reġim ta' Kontroll ta' Teknoliġja tal-Missili (MTCR), il-Grupp ta' Fornituri Nukleari (NSG), il-Grupp Awstralja u l-Konvenzjoni dwar Armi Kimiċi (CWC).
(3) L-Artikolu tar-Regolament (KE) Nru 1334/2000 jipprovdi għall-aġġornar ta' l-Anness I u ta' l-Anness IV u ta' kull modifika tagħhom, skond l-obbligazzjonijiet u l-irbit rilevanti, li kull Stat Membru aċċetta bħala membru ta' reġimi internazzjonali ta' non-proliferation u arranġamenti ta' kontroll fuq l-esportazzjoni, jew b'ratifikazzjoni ta' trattati internazzjonali rilevanti.
(4) Sabiex jiġu kkunsidrati l-bidliet adottati mis-sessjoni plenarja ta' l-Arranġament Wassenaar l-1 ta' Diċembru 2000, mis-sessjoni plenajra tal-Grupp Awstralja l-5 ta' Ottubru, mis-sessjoniu plenarja tar-Reġim ta' Kontroll ta' Teknoloġija tal-Missili t-13 ta' Ottubru 2000, u mill-Grupp ta' Fornituri Nukleari t-23 ta' Ġunju 2000, l-Annessi I u IV iridu jiġu modifikati.
(5) Sabiex referenzi jiġu ffaċilitati għall-awtoritajiet u operaturi ta' kontroll fuq l-esportazzjoni, trid tiġi ppublikata u aġġornata verżjoni konsolidata ta' l-Annessi tar-Regolament (KE) Nru 1334/2000, b'kunsiderazzjoni ta' l-emendi aċċettati mill-Istati Membri f'fori internazzjonali tul is-sena 2000.
(6) Fl-istess ħin, huwa xieraq, għall-kajrezza, li r-referenzi fir-Regolament (KE) Nru 1334/2000 lir-Regolament tal-Kummissjoni (KEE) Nru 2454/93 tat-2 ta' Ġunju 1993 li jistipula disposizzjonijiet gĦall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitajri [2], jiġu adattati.
(7) Ir-Regolament (KE) Nru 1334/2000 għandu jiġu emendat kif xieraq.
ADOTTA DAN IR-REGOLAMENT:
Artikolu 1
Ir-Regolament (KE) Nru 1334/2000 huwa permezz tal-preżenti emendat kif ġej:
(a) fl-Artikolu 14, il-kliem "Id-disposizzjonijiet ta' l-Artikoli 463 sa' 470 u 843 tar-Regolament (KEE) Nru 2454/93" għandhom jinbidlu b' "Id-disposizzjonijiet ta' l-Artikoli 843 u 912a sa' 912g tar-Regolament (KEE) Nru 2454/93";
(b) l-Annessi għandhom jinbidlu bl-Annessi ta' dan ir-Regolament.
Artikolu 2
Din ir-regola għandha tiġi fis-seħħ fit-tletin ġurnata mill-pubblikazzjoni tagħha fil-ġurnal uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, l-20 ta' Novembru 2001.